OSNOVNA ŠKOLA TIN UJEVIĆ

KRIVODOL

ULICA IVANA PAVLA II. 16,

21263 KRIVODOL

OBAVIJEST

RODITELJIMA DJECE DORASLE ZA UPIS U 1. RAZRED OSNOVNE ŠKOLE

Prijava djece dorasle za upis u prvi razred osnovne škole u šk. god. 2022./2023. provodit će se u razdoblju **od 7. do 17. veljače 2022. elektronskim putem** na obrascu **PRIJAVA za predupis.**

**Prijavu ispunjavaju roditelji odnosno skrbnici djeteta** **prema** **upisnom području škole**.

 Školski obveznici su :

* djeca rođena **od 1. travnja 2015. do 31. ožujka 2016. godine;**
* djeca kojima je za šk.god. 2021./22. rješenjem **odgođen upis** u prvi razred osnovne škole;
* **iznimno**, u prvi razred osnovne škole mogu se upisati i djeca rođena **od 1. travnja 2016. do 31. prosinca 2016**. za koju roditelji/skrbnici žele ostvariti pravo na **prijevremeni upis**.

Nakon obavljene prijave djeteta u školu, roditelj/skrbnik djeteta **OBVEZAN** je doći u školu u razdoblju **od** **3. do 10. ožujka 2022.** radi dogovora o terminu testiranja djeteta.

Sa sobom ponijeti potrebnu  dokumentaciju za upis u školu:

* Preslika DOMOVNICE djeteta
* Preslika RODNOG LISTA  djeteta (OIB)
* Nalaze (psihologa, logopeda, defektologa) ukoliko je dijete bilo u navedenim tretmanima

**Za prijevremeni upis** u  prvi razred osnovne škole, roditelj odnosno skrbnik podnosi zahtjev Upravnom odjelu na **Obrascu 6** ([**www.dalmacija.hr**](http://www.dalmacija.hr/)**) najkasnije do 31. ožujka 2022.**

Roditelj/skrbnik djeteta kojemu je zbog teškog oštećenja zdravlja onemogućeno redovito školovanje ili koje ima višestruke teškoće u razvoju, koji je po posebnim propisima stekao pravo na status roditelja njegovatelja, odnosno dijete koje je s obzirom na vrstu, stupanj i težinu oštećenja steklo pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u sklopu kojega se osigurava pružanje usluga psihosocijalne pomoći, **može podnijeti zahtjev za privremeno oslobađanje obveze upisa u prvi razred osnovne škole**. Roditelj/skrbnik podnosi zahtjev Upravnom odjelu na **Obrascu 6** uz dostavu medicinske dokumentacije.

**Zahtjev za prijevremeni upis u prvi razred osnovne škole ili privremeno oslobođenje od upisa u prvi razred osnovne škole**  (za područje grada Splita) roditelji/skrbnici upućuju na adresu: **Upravni odjel za prosvjetu, kulturu, tehničku kulturu i sport u Splitsko –dalmatinskoj županiji, Split, Vukovarska 1** ili  e-mailom: **prosvjeta-kultura-sport@dalmacija.hr.**

                                                      Stručna služba Škole